**Sveučilište u Zagrebu**

**GRAFIČKI FAKULTET**

**Getaldićeva 2**

[**www.grf.hr**](http://www.grf.hr)

**Studijski programi:**

1. Grafička tehnologija, **Tehničko-tehnološki smjer**, preddiplomski sveučilišni studij, trajanje 3 godine (Zagreb)
2. Grafička tehnologija, **Dizajn grafičkih proizvoda**, preddiplomski sveučilišni studij, trajanje 3 godine (Zagreb)

**I.** Rang-liste prijavljenih kandidata za upis na **studijski program I.** sastavljaju se prema sljedećem sustavu bodovanja.

**a)** Na temelju uspjeha u srednjoj školi od min. 240 do max. 400 bodova

**b)** Na temelju položenih ispita na državnoj maturi

* Matematika (viša razina) od min. 150 do max. 300 bodova
* Kemija ili Fizika\* od min. 150 do max. 300 bodova

\* *Uvjet za upis na studij je položen bar jedan predmet od navedenih. Ako je kandidat položio oba predmeta, za bodovanje se uzima onaj predmet iz kojega je kandidat ostvario bolji uspjeh.*

**c)** Na temelju dodatne provjere posebnih sposobnosti nema bodova

**d)** Na temelju dodatnih učenikovih postignuća

* osvojeno jedno mjesto od prva tri mjesta na **državnim ili međunarodnim** natjecanjima iz predmeta *Matematika* ili *Kemija* ili *Fizika*

IZRAVAN UPIS 1 000 bodova

**II.** Rang-liste prijavljenih kandidata za upis na **studijski program II.** sastavljaju se prema sljedećem sustavu bodovanja.

**a)** Na temelju uspjeha u srednjoj školi od min. 120 do max. 200 bodova

b) Na temelju položenih ispita na državnoj maturi

* Matematika (viša razina) od min. 100 do max. 200 bodova
* Likovna umjetnost od min. 50 do max. 100 bodova

1. Na temelju dodatne provjere posebnih sposobnosti

* praktične provjere znanja iz grafičkih programa i praktične provjere likovnih sposobnosti

od min. 250 do max. 500 bodova

***Praktična provjera znanja iz grafičkih programa***

Praktična provjera odnosi se na osnovno poznavanje računalnih programa Adobe Illustrator, Adobe Photoshop i Adobe InDesign. U okviru dva školska sata, pristupnik treba napraviti vizualno rješenje jednolisnog grafičkog medija (letka, ulaznice, pozivnice i slično.) na dobivenu temu. Zadani elementi su format i tekstualne informacije, a slikovne informacije pristupnik odabire po vlastitom izboru iz ponuđene baze slikovnih elemenata (fotografije, ilustracije, grafike). Elementi koji trebaju biti zastupljeni na grafičkom mediju, pristupniku će biti definirani i priloženi u digitalnom obliku. Pristupnik može definirani zadatak realizirati u samo jednom od navedenih programa, nije obavezno koristiti sva tri navedena programa. Ocjenjuje se osnovna tehnička izvedba definiranog grafičkog medija na temelju dobivenih elemenata, te poštivanje osnovnih principa grafičkog oblikovanja. Maksimalan broj bodova koji pristupnik može ostvariti je 100.

***Praktična provjera likovnih sposobnosti***

Provjera se sastoji se od tri odvojena zadatka koje je potrebno izraditi u okviru četiri školska sata:

* Perceptualnog crteža prema postavljenom motivu gdje se ocjenjuje smještaj kompozicije u format, odnos dijelova i cjeline, poznavanje perspektive, vidljivost elemenata. Maksimalan broj bodova koji pristupnik može ostvariti je 200.
* Optičke ravnoteže kompozicije od zadanih likovnih elemenata gdje se ocjenjuje poštivanje zadanog broja elemenata i boja, postizanje optičke ravnoteže izbjegavanjem simetričnih rješenja i kreativnost kompozicije. Maksimalan broj bodova koji pristupnik može ostvariti je 100.
* Stilizacije zadane teme u znak gdje se ocjenjuje izvedba rješenja u formi znaka, prenošenje poruke, asocijativnost, cjelovitost rješenja i inovativnost. Maksimalan broj bodova koji pristupnik može ostvariti je 100.

\*Na provjeri posebnih sposobnosti potrebno je ostvariti najmanje 250 bodova. Kod istog broja bodova, prednost će imati kandidati s ostvarenim većim brojem bodova iz praktične provjere likovnih sposobnosti.

**d)** Na temelju dodatnih učenikovih postignuća

* Za osvojeno jedno od prva tri mjesta na državnim ili međunarodnim natjecanjima iz područja grafičkog dizajna, pristupnik se oslobađa praktične provjere znanja iz grafičkih programa i stječe 100 bodova (*ali treba pristupiti praktičnoj provjeri likovnih sposobnosti*).

**Prijave za dodatnu provjeru znanja, vještina i** **sposobnosti** se predaju osobno ili šalju poštom, na tiskanici dostupnoj na web stranici Grafičkog fakulteta www.grf.hr:

* **za srpanjski razredbeni rok, do 24. lipnja 2016. godine;**
* **za rujanski razredbeni rok, do 1. rujna 2016. godine (samo u slučaju da se ne popuni upisna kvota u srpanjskom upisnom roku).**

Uz popunjenu prijavu, pristupnici trebaju priložiti potvrdu o uplati troškova dodatne provjere u iznosu od 300,00 kuna, a koji se uplaćuje na IBAN Grafičkog fakulteta: HR0923600001101243148, s naznakom „za dodatnu provjeru**-IME I PREZIME**“.

**Postupak provjere posebnih sposobnosti** provodit će se u prostorijama Grafičkog fakulteta prema sljedećem rasporedu:

* **za srpanjski razredbeni rok  
  - u ponedjeljak, 4. srpnja 2016. u 9,00 sati: praktična provjera likovnih sposobnosti**   
  (*prema naknadno objavljenom rasporedu*)

**- u utorak, 5. srpnja 2016. u 9,00 sati: praktična provjera znanja iz grafičkih programa** (*prema naknadno objavljenom rasporedu*).

* **za rujanski razredbeni rok**

**-u utorak, 6. rujna 2016. u 9,00 sati: praktična provjera likovnih sposobnosti**   
(*prema naknadno objavljenom rasporedu*)

**- u srijedu, 7. rujna 2016. u 9,00 sati: praktična provjera znanja iz grafičkih programa** (*prema naknadno objavljenom rasporedu*).

Sve ostale informacije dostupne su na web stranici Grafičkog fakulteta, [www.grf.hr](http://www.grf.hr)